Hann bar heitið óvinnandi stríð . Hvar efnin verða til og hvernig þau flæða milli landa . Milljónir einstaklinga eru í fangelsi um allan heim vegna fíkniefnatengdra glæpa og svarta hagkerfið sem orðið hefur til , samhliða hinu svokallaða stríði gegn fíkniefnum , stækkar stöðugt . Þúsundir hafa látið lífið á skömmum tíma og Duterte forseti - sem játaði í síðustu viku að hafa kastað manni út úr þyrlu og drepið hann - segist ekki ætla að hætta fyrr en að hann hefur útrýmt fíkniefnum á Fillipseyjum . I. Vandinn magnast áfram Í Bandaríkjunum og Kanada hefur þróunin á þessu ári verið bæði átakanleg og ískyggileg . Fíklar deyja vítt og breitt um Ameríku og svo virðist sem Ópíum , sem heróin er unnið úr , eigi afar greiða leið inn á Bandaríkjamarkað líkt og önnur efni sem fíklar sprauta sig með . Eftirspurnin frá hinum veiku er mikil og framboðið eftir því . Enda gæti það haft alvarlegar afleiðingar fyrir umheiminn ef dregið yrði hratt úr framboðinu . Hinir veiku myndu þá leita í önnur og jafnvel hættulegri efni . Hinn samfélagslegi lýðheilsuvandi kæmi þá með krafti upp á yfirborðið . Í grunninn er þetta heilsuvandi Með öðrum orðum : Það er vitað að í grunninn er um lýðheilsuvanda sem tengist beint geðrænum kvillum og fíknisjúkdómum að ræða . Þess vegna hefur það takmarkaða þýðingu að ráðast á framleiðslusvæðin . Þungir dómar breyta engu , ekkert dregur úr eftirspurninni og ótímabærum dauðsföllum vegna fíkniefnaneyslu fjölgar . Hvað er til ráða ? Þetta liggur fyrir . Lögreglan - sem horfist í augu við verstu hliðar fíkniefnaheimsins í daglegum störfum - þarf að taka virkari þátt í umræðu um málaflokkinn og hvernig á að nálgast hann . Hvað er að virka vel og hvað illa . Við vitum að stórir fíkniefnafundir virðast engu skila fyrir heildina , svo blaðamannafundir um þá eru leiksýningar og ekkert annað . Á Íslandi deyr fólk ár hvert úr fíkn sinni í tugatali . Hryllingurinn sem þessu fylgir tætir sundur fjölskyldur og skilur eftir sviðna jörð . Virðingarleysi stjórnmálamanna hefur birst í gegnum tíðina með ýmsum hætti . Til dæmis hafa þeir sett milljónir árlega í trúrofstækishópa í nafni meðferðar við fíknisjúkdómum og geðrænum kvillum . Þetta er ömurlegra en orð fá lýst og afleiðingarnar eftir því . Það þarf ekki að leita í þær öfgar til að finna slæm dæmi . Þetta minnir um margt á þann tíma þegar geðveikir voru ólaðir niður , settir í sloppa og hafðir í gluggalausum rýmum . Risavaxið samfélagslegt mál . Þverpólitískt , ef það róar einhvern . Horfist í augu við mistök ykkar Þetta er fullreynt . Það er kominn tími á að draga lærdóm af mistökum og árangursleysi . Fyrstu skrefin gætu verið þau að hlusta á raddir sérfræðinga sem hafa bent á skelfilegar afleiðingar fjársveltis fangelsismálaflokksins . Hryllingssögurnar eru of margar og þeim fækkar ekkert . Þvert á móti . Hún mótar stefnuna . Hún skuldar sjálfsgagnrýni þegar að þessu kemur og miklu betri og dýpri rýningu á gögnum . Hún verður að horfast í augu við algjört árangursleysi sitt - þvert á landamæri - og niðurlægjandi aðgerðir gagnvart þeim sem minna mega sín . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .